recursal/SuperWikiNEXT-32B huggingface dataset:
**Võru Järve Kool** on 1996. aastal Võru linna loodud toimetulekukool.

Võru Järve Koolis õpetatakse lapsi hooldus- ja toimetulekuõppekava alusel. Koolis omandavad põhiharidust mõõduka, raske ja sügava vaimse ning liitpuudega õpilased.

Kooli võetakse vastu eelistatult kohaliku omavalitsuse lapsed, ent vabade kohtade olemasolul on võimalik Võru Järve Koolis õppida ka kaugemalt pärit õpilastel. Võru linnast kaugel elavatele õpilastele on loodud tingimused koolis ööbimiseks.

Ajalugu
-------

Võru linnas hakati intellektipuudega õpilasi õpetama 1992. aastal, mil põhikooli- ja gümnaasiumiseadusse tehti muudatus, mis tagab kõigile lastele võimaluse omandada võimetekohast haridust. Neli aastat õppisid erivajadusega lapsed Friedrich Reinhold Kreutzwaldi nimelise Võru 1. Keskkooli arendusklassis, mille ruumid asusid Punamütsikese lasteaias. 1996. aastal rajati pedagoogide ja lastevanemate initsiatiivil Võrru Liiva tänavale eraldi kool erivajadustega õpilastele. Esimesel aastal õppis koolis kaheksa õpilast, 2018/2019. õppeaastal oli koolis õpilasi 23.

Koostöö
-------

Võru Järve Kool võtab aktiivselt osa rahvusvahelistest projektidest. Osaletud on viies Comenius ning kahes Erasmus+ rahvusvahelises projektis. Projekti "Toetades tervislikku Euroopat" (2017–2020) eesmärk on suurendada intellektipuudega õpilaste sotsiaalset kaasamist kogukonda ja edendada tervislikke eluviise. 2014. aastal osaleti projektis "Are EU ready to life and work". Projektipartneriteks olid erivajadustega laste koolid Portugalist, Rumeeniast ja Lätist. Projekti raames töötati välja õppekava, mis valmistab intellektipuudega õpilasi paremini täiskasvanueluks ette ning võimaldab liikuda ühelt eluetapilt teisele võimalikult sujuvalt. Võru Järve Kooli õpilased on käinud projekti raames tööharjutusi tegemas Võru Kaubamajas, Kuningatalus ning ettevõttes KPG Kaubanduse OÜ.

Sport
-----

Võru Järve Kooli õpilased on oma kooli esindanud nii rahvusvahelistel kui ka kodumaistel spordivõistlustel. 2018. aastal Otepääl toimunud Euroopa murdmaasuusatamise eriolümpial võideti neli medalit. Võru Järve Kool esindas Eestit ka 2018 Riias rahvusvahelisel ujumisvõistlusel, kus samuti kooli õpilased saavutasid poodiumikohad.

Viited
------

1. 1 2 3  ("Võru Järve Kool", )
2. ↑  (Võru Järve Kooli põhimäärus. (2006). Salvestatud )
3. 1 2  (Kangro, R. (2016, mai 1). Võru Järve Kool tähistab 20. aastapäeva. Võru Linna Leht, lk 6.)
4. ↑  (Vassin, G. (2018, oktoober). Võru Järve Kool osaleb projektis "Toetades tervislikku Euroopat". Võru Linna Leht, lk 7.)
5. ↑  (Kangro, R. (2014, detsember 10). Kas me oleme valmis? Võru Linna Leht, lk 6.)
6. 1 2  (Rööbing, U. (2018, märts 1). Võru Järve Kooli õpilased käisid esinduslikel murdmaasuusatamise ja ujumise võistlustel. lk 11.)
**Bugesera nõgu** on suur negatiivne pinnavorm Burundi kirdeosas ja Rwanda kaguosas, üks paljudest nõgudest Ida-Aafrika järvedevahelises vööndis.

Nõgu ümbritsevad põhjas, idas ja lõunas kiltmaad, mille kvartsiidist harjad ripuvad nõo kohal. Läänes piirneb Bugesera piirkond põhja–lõunasuunalise Kanyaru jõe oruga, mis ulatub nii Burundi kui ka Rwanda territooriumile.

Maastikul on valdavad pikad mäed ja orud, mida enne põuda katsid suured papüürusesood ja alalised järved. Oli vaid üksikuid soised jõgesid. Tüüpiline järv oli Cohoha järv.

Burundis on Bugesera piirkond on üks 11 looduslikust piirkonnast. See hõlmab Muyinga provintsi ja Kirundo provintsi põhjaosa. Seda piirkonda hüütakse *mu Bugesera* ('neetud ala'), tõenäoliselt joogivee nappuse tõttu. Siiski on selles piirkonnas omavahel ühenduses olevate soode kompleks mitme väikese madala järvega, millest toitub Kagera jõgi. Allikaid ei ole. Seetõttu kasutatakse joogivee saamiseks käsitsi kaevatud laiu kaeve. Piirkonnas on sagedased põuad, mis tekitavad toidunappust ja sunnivad elanikke lahkuma.

Viited
------

1. 1 2 3  Charles Bakundukize, Marc Van Kamp, Kristine Walraevens. Estimation of groundwater recharge in Bugesera region in Burundi using soli moisture budget approach. – *Geologica Belgica*, 2011, 14/1–2, lk 85–102.
2. ↑  B. Gryseels, L. Nkulikyinka, E. Kabahizi, E. Maregeya. A new focus of *Schisostoma mansoni in the highlands of Burundi*. – *Ann. Soc. belge Méd. trop.*, 1987, 67, lk 247–257.
**Kaitsevall** on kaitse eesmärgil rajatud vall.

Kunstlik vall kaitse eesmärgil rajati kindlusehitiste kaitsemüüride ette. Liiva- või muldvall palkseintega või ilma ja vallikraav on olnud ajaloos üks olulisi kaitseehitisi sõjaajal vaenlaste rünnakute eest või ka rahuajal rüüstajate eest. Rajati ka kivivalle, mis olid vastupidavamad.

Vanimad sidumata paeplaatidest kaitsevallid rajati eestis 10.–5. sajandil eKr. Selliseid kaitsevalle leidus Asva, Kaali ja Ridala kindlustatud asulate ümber. 

Viikingite ajast (9.–11. sajand) pärineb Lohu vanema kindluse kaitsevall. Varbola linnuse 580 m pikkune kaitsevall, millesse on laotud kümneid tuhandeid kantmeetreid paekive, kuulub juba 12. sajandisse.

Lõhavere linnamägi rajati 12. sajandi lõpus. Lõhavere linnust ümbritses 2,5 meetri kõrgune liivavall. Liivavalli sise- ja väliskülge kattis tugipostidega palksein. Valli harjale olid püstitatud puust kaitseehitised. Lõhavere linnamägi on Eestis üks põhjalikumalt läbiuuritud linnuseid. 

Tallinnas rajati esimesed muldkindlustised 16. sajandi keskel. Esimene suurem rajatis ehitati Tallinnas 16. sajandi alguses linna edelaküljele Kiek in de Köki ette. Selleks oli 15–18 meetri kõrgune Kõrge Rondeel, mis ümbritseti vallikraaviga.

Vaata ka
--------

* Retranšment
**Tantsukunstnik** on üldine mõiste kellegi kohta, kes tegeleb tantsukunstiga. Inimene, kes kasutab eneseväljenduseks ja mõtte edasi andmiseks enda ja teiste kehasid. Tantsukunst on üks etenduskunsti vormidest. Sellest tulenevalt on tantsukunstnik kas etendaja või etendussituatsiooni looja. Etendussituatsiooni looja võib olla näiteks koreograaf, lavastaja, tantsuõpetaja, repetiitor. Sageli on ühes isikus esindatud mitu oskust, mis moodustavad ühe tervikliku tantsukunstniku. Tantsukunstnik võib tegeleda lavastuste loomisega nii idee kui ka teostuse tasandil, liikumise loomisega muus vormis, tantsimisega, tantsukunsti levitamise või populariseerimisega, enda või kellegi teise mõtete edasi andmisega füüsilise keha kaudu. Eestis saab kõrgharidusena õppida erialasid, mis on suureks eelduseks tantsukunstnikuks kujunemisele, kahes koolis: Tallinna Ülikoolis ja TÜ Viljandi Kultuuriakadeemias.

Ajalugu ja päritolu
-------------------

Esimesed tantsukunstnikud tänapäevases mõistes on pärit XVII sajandist, kui Louis XIV hakkas tegelema balleti kui tantsukunsti populariseerimise ja praktiseerimisega.

Eestis nimetati 1980. aastateni tantsukunstnikuks tantsijat või koreograafi, kes tegeles balleti, folkloori, sõu- või varieteetantsuga. Eesti taasiseseisvumisega lisandus tantsumaastikule ka kaasaegne tants ning koos sellega ka tantsukunstnik. Tekkisid tantsuühendused Nordic Star (hiljem Nordstar), Box RM, Fine 5 ja ZUGA, neist kaks viimast tegutsevad siiani. Toimus tantsija mõiste avardumine tantsukunstnikuks, sest tantsija oli samal ajal ka koreograaf.

Tuntumad tantsukunstnikud Eestis
--------------------------------

* Tantsijate loend

Viited
------

1. ↑  Tantsimine ruumita on nagu maalimine ilma pintslita Sirp, 18. august 2017

Kirjandus
---------

* Epner, L. Oruaas, R. Pesti, M. *Vaateid Eesti nüüdisteatrile*. Tartu Ülikooli kirjastus, 2016.
**Paide piiramine** leidis aset sügisel 1581 Liivimaa sõja ajal. Rootsi väed sundisid piiramise järel Paide linnuse kapituleeruma.

Piiramine
---------

1581. aasta sügisel piirasid Johann von Koskull ja Caspar von Tiesenhausen Paide linnust ning neile läks appi ka Göran Boije. Piirajad võtsid tugevalt kaitstud linnuse kantside rajamise ja kraavide kaevamisega tugeva surve alla, mistõttu linnuses lõppes peagi moonavaru ja mõnigi linnuse kaitsja jooksis Rootsi poolele üle.

Balthasar Russowi sõnul soovisid venelased, olles ära söönud ka oma hobused, pidada läbirääkimisi vabatahtliku alistumise asjus. Krooniku sõnul olevat venelasi mõjutanud ka hirm Pontus De la Gardie ees, kes Paide suunas liikus.

Kui Pontus De la Gardie Paidesse jõudis, olid läbirääkimised juba lõpule jõudnud. 24. novembril anti linnus Rootsi vägedele üle ning tuhatkond linnuses olnud inimest läks Venemaale.

Johan III hauamonument
----------------------

Uppsala ülikooli filosoofiadoktori Torbjörn Fultoni oletusel on Rootsi kuninga Johan III hauamonumendil Uppsala toomkirikus kujutatud Paide piiramist 1581. aastal.

Vaata ka
--------

* Paide piiramine
* Paide lahing
* Lahingute loend

Viited
------

1. 1 2 3 4  Russow, lk. 334–335
2. ↑  Imre Annus, Karl Kroon "Rootsi kuninga hauasambal võivad olla vanimad Paide linna kujutavad gravüürid" 25. oktoober 2006

Kirjandus
---------

* Balthasar Russow, "Liivimaa kroonika". Hotger, Tallinn 1993
Raka mõisa kalmistu müür
**Raka mõisa** (saksa keeles *Rakkamois, Rackamois*) oli eramõis Ambla kihelkonnas Järvamaal.

Raka mõisa on mainitud juba 1447. aastal (*Racke*).

1613. aastal ostis mõisa Nils Baggehufwudt. Mõis jäi Baggehufwudtide perekonna valdusse 200 aastaks. 1816. aastal ostis mõisa Hans Wilhelm Rosen. Mõisa omanik 1919. aastal oli Mathilde Albrecht.

Mõisasüdame viimane omanik 1939. aastal oli Edmund Albrecht, kes siis läks Saksamaale. Sellest peale jäi mõisa peahoone laokile ning lammutati 1940. aastate lõpus.

Mõisa kalmistu
--------------

Raka mõisa kalmistu jääb mõisa südamest linnulennult umbes 0,75 km kaugusele põhja.

Viited
------

1. ↑  Raka mõis Rahvusarhiivi Eesti ala mõisate registris
2. ↑  Helmut Joonuks. Raka mõisa inventeerimine. 1977. ERA T-76.1.14850

Välislingid
-----------

* Raka mõis Rahvusarhiivi Eesti ala mõisate registris

Ambla kirik
Ambla kihelkond

**Kirik**: Ambla  

**Mõisad**: Aru mõis | Jootme mõis | Jäneda mõis | Järvajõe mõis | Kaarli mõis  | Kalle mõis | Karkuse mõis | Koigi mõis | Kukevere mõis | Kurge mõis | Kuru mõis | Käravete mõis | Lehtmetsa mõis | Lehtse mõis | Linnape mõis | Moe mõis | Nõmmküla mõis | Pruuna mõis | Prümli mõis | Põriki mõis | Raka mõis | Roosna mõis | Rägavere mõis | Räsna mõis | Saiakopli mõis | Tamsalu mõis | Tapa mõis | Trilli mõis | Uudeküla mõis
Võru Kesklinna Kool
**Võru Kesklinna Kool** on põhikool Võru maakonnas Võrus aadressil Vabaduse tänav 12. Koolis õpib (28. märtsi 2019 seisuga) 459 õpilast.

Ajalugu
-------

Võru linnas suurenes 1970. aastate algul aasta-aastalt kooliealiste laste arv ja tekkis vajadus uue kooli järele. 1974. aastal valmis Friedrich Reinhold Kreutzwaldinimelise Võru 1. Keskkooli uus maja ning Vabaduse tänava koolihoonesse kolis venekeelne Võru 2. Keskkool. Seega jäi koolimaja Jüri tn 42 tühjaks ja tekkis võimalus uue kooli avamiseks. Tolleaegse Võru linna TSN Täitevkomitee otsusega moodustatigi 1974. aasta aprillis Võru 3. 8-klassiline Kool ning määrati kindlaks kooli piirkond. Õpilasi võeti vastu kõigist Võru koolidest.

1990. aastate algul vähenes oluliselt õpilaste arv Võru II Keskkoolis ning 1993. aastal vahetasid venekeelne kool ja Võru 3. Põhikool majad. Sügisel sai kool ka uue nime – Võru Kesklinna Kool. 1996. aastal komplekteeriti 10. klass ning alustati gümnaasiumiks kasvamist. Suund võeti majandusõppele. 1998. aasta suvel nimetati kool ümber Võru Kesklinna Gümnaasiumiks. Esimene lend lõpetas 1999. aastal. 2003. aastal asutati lisaks majandusklassile veel teinegi, humanitaarsuunaga 10. klass. 

2000. aastate esimese aastakümne lõpus selgus tõsiasi, et sündimuse vähenemise tõttu Võru linnas ja maakonnas ei olnud linnal majanduslikult otstarbekas kahte gümnaasiumi üleval pidada. 1. septembril 2011 ei avatud koolis enam 10. klassi. Gümnaasiumi viimane, 15. lend lõpetas juunis 2013. 10. oktoobril 2012 oli Võru linnavolikogu võtnud vastu otsuse reorganiseerida Võru Kesklinna Gümnaasium Võru Kesklinna Kooliks alates 01.08.2013.

Viited
------

1. ↑  Ülle Harju (28. märts 2019). "Millised plaanid on Kagu-Eesti omavalitsustel koolidega?". *lounaleht.ee*. Vaadatud 02.11.2019.
2. ↑  "Kooli ajalugu". *Võru Kesklinna Kooli koduleht*. Vaadatud 02.11.2019.

Välislingid
-----------

* Kooli koduleht
**Võrtsjärve madalik** on Eesti maastikurajoon. Madaliku pindala on 1747 km2, millest üle kolmandiku (37,1%) 
 on soostunud. 

Võrtsjärve madalik hõlmab selle keskmes oleva Võrtsjärve kaldalähedasi alasid, kuid põhja pool ka kaldast kaugemaid alasid, piirnedes Kesk-Eesti lavatasandikuga.

Võrtsjärve madaliku kujunemine algas Holotseeni algul. Madalik hõlmab suurt osa tollasest Suur-Võrtsjärvest. 

Maastikurajooni ilmestavad mitmed loogelised jõed, mille kallastel kasvab haruldane lammimets, samuti jääb siia Emajõe ülemjooks. Suhteliselt ühtlast reljeefi ilmestavad voorestikud.

Paikkonnad
----------

Võrtsjärve madalikul saab eristada nelja paikkonda:

* Läänerannik
* Põhjarannik (Kolga-Jaani piirkond)
* Idarannik
* Võrtsjärve madaliku põhja-kirdeosa (Sangla paikkond)

Loodus
------

Võrtsjärve madalikul asub Eesti suurimaid märgalu – Alam-Pedja looduskaitseala, ala soostumus on 82%.

Viited
------

1. ↑  Ivar Arold. *Eesti maastikud*. Tartu Ülikooli Kirjastus, 2005

Välislingid
-----------

* Artikkel Eesti entsüklopeedias
* "Soo- ja jõemaastikud, arengulugu" (Võrtsjärve madalik, Alam-Pedja), Ivar Arold, Arvo Järvet, Eesti Loodus 9/10 2001
**ZIL-130** on Nõukogude Liidus aastatel 1962–1994 ZIL-i autotehases toodetud veoauto. Kahe teljega ZIL-130 kõrval toodeti veel ka kolme teljega veoautosid ZIL-133 ja ZIL-131.

ZIL-130 eksporditi paljudesse riikidesse ka väljaspool idablokki. Veidi kergema GAZ-53 või veidi suurema MAZ-500 kõrval oli ZIL-130 tüüpiline sõiduk Nõukogude Liidu liikluspildis mitu aastakümmet.

ZIL-130 esimene prototüüp valmis 1956. aastal, kuid sellele oli veel vähe tegemist hilisema mudeliga. 1959. aastal valmis järgmine prototüüp. Esimesed viis veoautot toodeti 1962. aasta septembris, kuid ZIL-130 hakati masstootma alles 1964. aastal.

1973. aastal anti mudelile Nõukogude Liidu kvaliteedimärk. Aasta hiljem valmis miljones ZIL-130. Samal ajal hakati tootma versiooni, mis oleks sobilik liiklemiseks Kaug-Põhja oludes. 1977. aastal tuli müügile märgatavalt suurema teljevahega versioon. 1980. aastate alguses hakati tootma ZIL-138, mis erinevalt bensiinimootriga ZIL-130-st sõitis gaaskütusega.

Viimane ZIL-130 valmis Moskva autotehases 30. detsembril 1994. Seda tüüpi veoautot toodeti 32 aasta jooksul ligi 3,4 miljonit eksemplari. Hiljem jätkas ZIL-130 kabiinikujuga autode tootmise veel autotehas Amur, mis läks aga 2010. aastal pankrotti.

ZIL-130 kandevõime on 6000 kg ja rattavalem 4×2.

* ZIL-130 varane modifikatsioonZIL-130 varane modifikatsioon
* KS-2561 mobiilkraana ZIL-130 šassiilKS-2561 mobiilkraana ZIL-130 šassiil
* ZIL-130 tuletõrjeautoZIL-130 tuletõrjeauto

Viited
------

1. ↑  ZIL-130. Veneraud.ee. Vaadatud 23.3.2017
**Tantsiv maja** (tšehhi keeles *Tančící dům*), hüüdnimega **Fred ja Ginger**, on Praha silmapaistvamaid ehitisi.

Hoone on projekteerinud Horvaatia-Tšehhi arhitekt Vlado Milunici ja Kanada-Ameerika arhitekt Frank O. Gehry aastatel 1992–1996 uusbarokkstiilis.

Ajalugu
-------

Praha pommitamisel purunenud hoone 1945. aastal ja praegune hoone
Hoone ajalugu ulatub Teise maailmasõjani, mil eelnev ehitis 1945. aastal Praha pommitamise käigus hävis. Purunenud hoone kõrval asuva maatüki omandas Václav Havel, kes mõned aastad hiljem soovis tühjale kohale ehitada kultuurilise tähendusega hoone, mis sümboliseeriks Tšehhoslovakkia üleminekut kommunismilt demokraatiale. Hoone ehitust oli nõus toetama kindlustusfirma Nationale-Nederlanden, mis võimaldas pakkuda suurt rahastust.

Struktuur
---------

Tantsiva maja aknad
18. ja 19. sajandist pärit ehitiste keskel paiknev Tantsiv maja on silmapaistev oma ebahariliku kuju poolest. Hoone koosneb kahest, staatilisest ja dünaamilisest osast, jäljendades tantsiva paari kuju. Arhitektid valisid torne kujutavaks tantsijapaariks 1930. aastate komöödiafilmidest tuntud Fred Astaire ja Ginger Rogersi. Klaasist torn kujutab naiselikku Gingerit ning betoonist torn mehelikku Fredi.

Hoone ehituseks kasutati kõiki materjale nende looduslikes toonides: klaas on roheline, betoon hall ning teras hõbedane.

### Klaasist torn

Tantsiv maja Ukraina lipu värvides juulis 2022
Klaasist torn Ginger kitseneb poole peal, kust väljuvad kujuteldavad käsivarred betoonist torni poole, moodustades kahe torni vahele rõdu. Gingeri torn on toetatud kaldus sammastele, kujuteldavatele jalgadele, märkides peasissepääsu hoonesse.

### Betoonist torn

Betoonist torni katab looklev karniis. Fredi torni muudavad omapäraseks sisse- ja väljapoole ulatuvad aknaraamid, jättes ruumilise mulje ning vähendades liigset kontrasti kõrvalhoonetega. Torni tipus on kujutatud metalltorude ja võrgu abil Fredi juukseid, hüüdnimega Medusa.

Korrused
--------

Tantsival majal on kokku üheksa korrust, millest kaks asuvad allpool maapinda. Esimesel korrusel paiknevad kauplused, hotell ja kohvik. Teisel kuni seitsmendal korrusel asuvad bürood, restoran ja galerii. Hoone tipus on vaateplatvorm, millelt avaneb vaade Moldova jõele.

Viited
------

1. ↑  "Dancing House". Vaadatud 15.05.2019.
2. 1 2  "Dancing House". Vaadatud 15.05.2019.

Välislingid
-----------

*
Rahm Emanuel
**Rahm Israel Emanuel** (sündinud 29. novembril 1959 Illinoisis Chicagos) on juudi päritolu Ameerika Ühendriikide poliitik, Chicago linnapea, Demokraatliku Partei liige.

Emanuel on tuntud eduka rahakogujana poliitilistele kampaaniatele. Ta suutis 1992. aasta presidendivalimisteks Bill Clintoni kasuks välja ajada tollal enneolematu summa 72 miljonit USA dollarit.

1993–98 töötas Emanuel Bill Clintoni nõunikuna, täpsemalt algul assistendi ja siis vanemnõunikuna.

Pärast George Bush noorema võitu 1998. aasta presidendivalimistel töötas Emanuel 1998–2002 investeerimispangas Wasserstein Perella. Kuigi tal ei olnud magistrikraadi haldusjuhtimises ega panganduses töötamise kogemust, sai ta 1999 ettevõtte Chicago kontori juhiks. Tema 2½ aastat kestnud juhtimise ajal teenis see osakond 16,2 miljonit dollarit kasumit.

2003–09 oli ta Kongressi Esindajatekoja Illinoisist valitud liige. Esimesed valimised võitis ta 2002 ja iga 2 aasta tagant uuesti, kokku 4 korda. Esimestel valimistel kogus ta 67% häältest, järgmistel veel rohkem, kõige rohkem 78% (2006).

Barack Obama ettepanekul asus Emanuel 2009. aasta jaanuaris presidendi personaliülema ametikohale. 2010. aastal astus ta Valge Maja personaliülema kohalt tagasi, et kandideerida Chicago linnapeaks. 2. oktoobril sai personaliülemaks Pete Rouse.

Probleemi tekitas asjaolu, et Chicagos tohib valida üksnes see, kes on aasta aega Chicagos elanud; Rahm ei olnud ja poliitilised vastased kaebasid otsuse registreerida Rahm linnapeakandidaadiks kohtusse. Cooki maakonna ringkonnakohus otsustas, et neid reegleid, mis kehtivad aktiivsele valimisõigusele, ei kohaldata passiivsele valimisõigusele. Apellatsioonikohus tühistas 24. jaanuaril 2011 selle otsuse ja võttis seisukoha, et Emanuel ei tohi linnapeaks kandideerida. Illinoisi ülemkohus omakorda võttis seisukoha, et Emanuel tohib linnapeaks kandideerida, tühistades apellatsioonikohtu otsuse. 22. veebruaril 2011 valiti Emanuel Chicago esimeseks juudi soost linnapeaks. Ta kogus juba esimeses voorus absoluutse enamuse, 55,25% häältest. Kõik 4 suuremat kandidaati esindasid Demokraatlikku Parteid.

Emanuel on abielus. Tema naine Amy Rule pöördus judaismi lühikest aega enne pulmi. Neil on poeg ja kaks tütart.

Emanuel on heas sportlikus vormis ja võistleb triatlonidel.

Välislingid
-----------

* Rahm Emanueli koduleht Esindajatekojas
* Hendrik Vosman. President Obama poliitiline palgamõrvar Rahmbo, Postimees, 15. november 2008
Tartu laulupidu 2014
**Tartu laulupeod** toimuvad viie aasta takka, samadel aastatel kui ka üle-eestilised laulupeod. Tartu laulupeod peetakse Tartu lauluväljakul.

Samuti on Tartus toimunud väiksemaid laulupidusid, nagu näiteks Tartu vaimulik laulupidu 2010. aastal ja öölaulupidu "Järjepidevus" 2013. aastal.

Ajalugu
-------

Tartu laulupeotraditsiooni algust seostatakse aastaga 1869, mil Tartus toimus esimene üle-eestiline laulupidu. Alates VI laulupeost 1896. aastal on kõik üle-eestilised laulupeod toimunud aga Tallinnas. 1969. aastal, kui esimesest üldlaulupeost möödus 100 aastat, korraldati selle tähistamiseks kaks nädalat enne Tallinnas toimuvat pidu taas Tartus meeste laulupidu. 

### Tartu laulupidu 2009

Laulupidu peeti 13. juunil 2009 ning seal osales ligi 8000 lauljat, tantsijat ja pillimängijat.

### Tartu laulupidu 2014

Laulupeo publik 2014. aastal
2014. aastal toimus Tartu laulupidu 7. juunil. Selle kunstiline juht oli Riho Leppoja. Peol osales 262 kollektiivi enam kui 8200 esinejaga. Osalejate seas on nii koorid, puhkpilliorkestrid kui rahvatantsijad. Väljastpoolt Eestit osales 10 kollektiivi: puhkpilliorkestrid Lätist, Venemaalt, Tšehhist ja Rootsist ning naiskoor Soomest. Laulupeole eelnes muusikanädal: avakontsert Jaani kirikus, Alo Ritsingu autorikontsert Tartu Ülikooli aulas, Tartumaa tantsupäev, puhkpillimuusika kontsert, Miina Härma laulumängu "Murueide tütar" etendus ja laulupeo eelkontsert Vanemuise kontserdimajas. 2014. aasta Tartu laulupidu on pühendatud helilooja Miina Härma 150. sünniaastapäevale. Peo moto "Enne ja nüüd" pärineb Miina Härma samanimelisest koorilaulust.

Viited
------

1. ↑  "Tartu laulupidu 13. juunil 2009" Tartu Postimees, 12. juuni 2009

Välislingid
-----------

|  |  |
| --- | --- |
|  | Pildid, videod ja helifailid Commonsis: **Tartu laulupidu** |

* Tartu laulupeo koduleht
* Tartu laulupeo kava Tartu linn, 2004
**Rajoon** (prantsuse sõnast *rayon* 'piirkond') oli Nõukogude Liidus haldusüksuse tüüp.

Rajoone hakati moodustama 1923. aastal.

Eesti NSV
---------

Eesti NSVs moodustati esimesed rajoonid 1945. aastal Tallinnas, kui Tallinn jaotati 4 linnarajooniks. Maarajoonid moodustati Eesti NSV-s 1950. aastal, ühtlasi kaotati maakonnad ja vallad. Algul oli Eesti NSVs 39 rajooni, ent 1953. aastal vähendati neid 30-le, 1957. aastal 15-le, 1960. aastal suurendati 24-le, 1962. aastal vähendati 14-le, 1964. aastast lisandus Kohtla-Järve rajoon ning viimseks Eesti NSV rajoonide arvuks jäi 15.

Nõukogude Liidu ideoloogiakäsitluses lähenesid rajoonide moodustamisega nii parteiline kui ka nõukogude juhtimine külale, kolhoosidele, sovhoosidele ja traktorijaamadele, tugevnesid partei ja nõukogude võimu sidemed laiade maarahvahulkadega, paranes sotsialistliku ülesehitustöö juhtimine nii vabariiklike kui ka kohalike organite poolt.

Viited
------

1. 1 2  *Eesti entsüklopeedia.* 8. köide: *RAI–SUM.* Tallinn: Eesti Entsüklopeediakirjastus, 1995, lk 10.
2. ↑  Eesti NSV Ülemnõukogu Presiidiumi seadlus maarajoonide moodustamise kohta Eesti NSV-s. Eesti NSV Teataja, 1950, 11, 114
**Michalina Anna Wisłocka** (neiupõlvenimega **Braun**; 1. juuli 1921 – 5. veebruar 2005) oli Poola günekoloog ja seksuoloog. 

Ta oli populaarse raamatu "Sztuka kochania" ("Armastuse kunst", ilmus inglise keeles pealkirjaga "A Practical Guide to Marital Bliss", 1978) autor. "Sztuka kochania" oli esimene avalikult seksuaalelust rääkiv teos kommunistlikes riikides[*viide?*]. Tema raamatust sai Poolas menuk, mida osteti kokku üle 7 miljoni eksemplari ning mis muutis ühiskonna arutelu soo ja seksuaalelu küsimustes avatumaks.

Ta oli seltsi Society of Sensible Maternity kaasasutaja, kus töötas viljatusravi ja abordi osakonnas. Wisłocka oli Varssavis asuva Ema ja Lapse Instituudi juhataja. 1970. aastatel oli ta pereplaneerimise ühingu eesotsas[*viide?*] ja tsütodiagnostik.

Wisłocka suri Varssavi Solski haiglas südameinfarkti tüsistuste tõttu. 11. veebruaril 2005 maeti ta Augsburgi evangeelsele kalmistule Varssavis.

Film
----

Wisłocka elust on tehtud dokumentaalfilm "Sztuka kochania. Historia Michaliny Wisłockiej" ("Armastuse kunst: Michalina Wisłocka lugu"), mis esilinastus 2017. aastal.
|  |  |
| --- | --- |
|  |  *See artikkel räägib peakokast; teiste samanimeliste kohta vaata artiklit Michel Roux (täpsustus).* |

---

Michel Roux 2008. aastal
**Michel André Roux** (19. aprill 1941 Charolles, Saône-et-Loire'i departemang – 11. märts 2020 Bray, Berkshire) oli prantsuse päritolu Michelini tärniga restoranide peakokk, kes töötas Suurbritannias.

Tööelulist
----------

14-aastaselt hakkas ta sarnaselt vend Albert Roux'ga töötama kondiitri (*pâtissier*) õpipoisina Camille Loyali juures Pariisis Belleville'i piirkonnas.

Oma raamatu "Pastry: Savoury and Sweet" (2010) sissejuhatuses kirjutab ta, et esialgu töötas ta *tour*'is. Tema töö seisnes eri liiki tainaste tegemises ja neist küpsetiste vormimises, kusjuures alati samas järjekorras: Prantsuse sarvesaiad, nupsusaiad, võitainas, *flan pastry*, *pâte brisée*, *pâte sucrée* jne.

Rohkem kogenuna asus ta kondiitrina tööle Suurbritannia Pariisi saatkonnas.

Aastail 1960–1962 teenis ta Prantsuse sõjaväes.

Roux oleks kokaametist peaaegu loobunud, kuna soovis hakata ooperilauljaks, kuid järgnes siiski vennale Londonisse.

Koos vend Albert Roux'ga avas ta 1967. aastal Londonis restorani Le Gavroche ja Brays 1972. aastal restorani The Waterside Inn. Le Gavroche'ist sai hiljem kuninganna ema lemmiksöögikoht.

Raamatud
--------

* "New Classic Cuisine" (1983)
* "Roux Brothers on Pâtisserie" (1986)
* "At Home with the Roux Brothers" (1987)
* "French Country Cooking" (1989)
* "Cooking for Two" (1991)
* "Desserts, a Lifelong Passion" (1994)
* "Sauces" (1996, 2 edn 2009)
* "Life is a Menu" (autobiograafia, 2000)
* "ONLY THE BEST The Art of Cooking with a Master Chef" (2002)
* "Eggs" (2005)
* "Sauces, Savoury and Sweet" (2009)
* "Pastry: Savoury and Sweet" (esmatrükk kirjastuselt Quadrille Publishing Limited 2010)
* "Desserts" (2011)

Tunnustus
---------

* Meilleur Ouvrier de France
* Lifetime Achievement Award (Tatler 2008)
* Lifetime Achievement Award (The Observer Food Monthly 2011)

Simon Charles Hopkinson kirjutas viimase puhul "Michel is perhaps the finest pastry chef this country has ever had." (eesti keeles "Võimalik, et Michel on Inglismaa parim kondiiter läbi aegade").

Vaata ka
--------

* Välismaa kokkade loend
* pagar-kondiiter

Viited
------

1. ↑   veebiversioon (vaadatud 05.11.2013)
2. ↑  Eleri Kiisman, Marit Piirman, "Küpsetuskunst õppematerjal pagar-kondiitrile, Atlex, Tartu, lk 216, 2005, ISBN 9985 9617 7 3
3. ↑  Observer Food Monthly Awards 2011 Lifetime Achievement: Michel Roux SnrSimon Hopkinson pays tribute to the Frenchman who has done so much to change British food, 16. oktoober 2011, veebiversioon (vaadatud 05.11.2013) (inglise keeles)

Välislingid
-----------

* Biograafia, veebiversioon (vaadatud 05.11.2013) (inglise keeles)
Lihvimata ja lihvitud tansaniit
**Tansaniit** on tsoisiidi violetne või safiirsinine erim, mida kasutatakse peamiselt vääriskivina.

Ajaloost
--------

Tansaniit avastati 1967. aastal Tansaania kirdeosas riigi kõrguselt teise mäe |Meru jalamil oleva Arusha linna lähedal.

Esialgu nimetati seda siniseks tsoisiidiks. Ettevõte Tiffany & Co. laskis selle ümber nimetada, et rõhutada kivi haruldust, sest seda leidub peaaegu ainult Tansaanias, samuti selleks, et vältida nime valestihääldamist "sinise suitsiidina", mis mõjuks läbimüügile halvasti.

Omadused
--------

Tansaniit on märkimisväärselt tugeva trikroismiga. Kivile langev valguskiir jaguneb kolme ossa, millest igaühe lainepikkus on erinev, aga jääb nähtava valguse vahemikku. Need värvid on safiirsinine, lilla ja purpurpunane. Värvus oleneb kristallide orientatsioonist.

Äsja kuumtöödeldud tansaniit on kahevärviline, sinipunane. Lihvimine toob esile ka sinise ja punase vahelised värvitoonid. Kuumtöötlemine toimub temperatuuril 550–700 °C. Tansaniidi kuumtöötlemine on nii üldiselt levinud, et kuumtöötlemata tansaniite peaaegu ei müüdagi, seetõttu ei ole ka mõtet rääkida sellest, kuidas see hinda mõjutab.

Kuumtöödelda ei saa defektidega ehk silmaga nähtavate pragude ja mullidega kive, sest kuumtöötlemise käigus arvatavasti selline kivi kas puruneb või vähemalt need defektid suurenevad veelgi. Kuid see pole kuigi sagedane olukord: üldjuhul tansaniit silmaga nähtavaid defekte ei sisalda. Defektseid tansaniite, nii kuumtöödelduid kui kuumtöötlemata, müüakse suure allahindlusega.

Muud
----

Esoteerikud arvavad, et tansaniit on parim viis leidmaks selgeltnägemise võimet.

Viited
------

1. ↑  Kuidas kivid Epp Petrone ära tinistasid: honorarid läksid kivide alla, natuke sai ka võlgu võetud
**Tim Bendzko** (sündinud 9. aprillil 1985 Berliinis) on Saksa laulja ja laulukirjutaja.

Elukäik ja karjäär
------------------

Bednzko kasvas üles Berliini Köpenicki rajoonis. Ta käis spordigümnaasiumis ning kuulus 1. FC Union Berlini jalgpalliklubisse. Hiljem õppis ta Berliini Vaba Ülikoolis teoloogiat ning töötas auto-oksjonaatorina.

Muusikaga hakkas Bendzko esmalt tegelema kitarriõpingute käigus, oma esimesed laulud kirjutas ta 16aastaselt. Tänu talendivõistluse võimisele sai ta 2009. aasta suvel võimaluse esineda 20 000 inimesele Berliner Waldbühnel, ühes Euroopa suurimas kontserdipaigas. Seejärel pühendus ta täielikult muusikale ning sõlmis lepingu Sony Musicuga. 

17. juunil 2011 ilmus Tim Bendzko debüütalbum „Wenn Worte meine Sprache wären". Selle esimene singel „Nur noch kurz die Welt retten" oli ilmunud juba 27. mail. Nii albumit kui singlit on müüdud enam kui 300 000 eksemplari.

2011. aastal oli Tim Bendzko koos oma saateansambliga soojendusesinejaks Elton Johni kui Joe Cockeri kontserditurneel Saksamaal. 29. septembril 2011 esindas Bendzko Berliini Bundesvision Song Contest 2011-l (Saksamaa liidumaadevaheline lauluvõistlus) ning võitis konkursi oma debüütalbumi nimilooga „Wenn Worte meine Sprache wären". Novembris 2011 võitis ta Bambi auhinna aasta uue tulija kategoorias. 

2012. aastal tegi Bendzko kontserditurnee Saksamaal, Šveitsis ja Austrias.

Diskograafia
------------

**Albumid**

* "Wenn Worte meine Sprache wären" (17. juuni 2011)

**Singlid**

* "Nur noch kurz die Welt retten" (27. mai 2011)
* "Wenn Worte meine Sprache wären" (30. september 2011)
* "Ich laufe" (9. märts 2012)

Auhinnad
--------

* Bundevision Song Contest 2011 võit
* Audi Generation Award 2011 võitja muusika kategoorias
* Bambi 2011 uue tulija kategoorias
* 1LiveKrone auhinna võitja parima singli kategoorias

Viited
------

1. ↑  "Der Sonnenjunge von Friedrichshain" Berlin1, 18. juuni 2011.
2. ↑  "Tim Bendzko führt Download-Charts an" Media Control, 29. juuni 2011.

Välislingid
-----------

* Ametlik veebileht
* Profiil Sony Musicu veebilehel
|  |
| --- |
|  |
| Medalikohad |
| Maailmameistrivõistlused |
| **Pronks** | 2022 | jäähoki |

**Michal Kempný** (sündinud 9. septembril 1990 Hodonínis) on Tšehhi jäähokimängija. Ta mängib kaitsjana Tšehhi kõrgliigaklubis Praha Sparta.

Ta alustas karjääri hooajal 2007–08 Slovakkia kõrgliigaklubis HK 36 Skalica. Seejärel mängis ta seitse hooaega Tšehhi klubides, sealhulgas HC Kometa Brnos.

2015. aasta aprillis sõlmis ta lepingu KHL-i klubiga Omski Avangard. Hooajal 2015–16 sai ta Omski üheks põhikaitsjaks, skoorides 59 mängus kokku 21 punkti.

2016. aasta mais sõlmis ta üheaastase lepingu NHL-i klubiga Chicago Blackhawks. NHL-is tegi ta debüüdi 12. oktoobril 2016. Esimese värava lõi ta NHL-is sama aasta 30. detsembril mängus Carolina Hurricanesi vastu.

2018. aasta veebruaris liitus ta Washington Capitalsiga. Samal hooajal tuli ta klubiga Stanley karika võitjaks.

2022. aasta juulis sõlmis ta lepingu NHL-i klubiga Seattle Kraken. Hooaega 2022/23 alustas ta American Hockey League'is (AHL) Krakeni tütarklubis Coachella Valley Firebirds, kuid osapoolte kokkuleppel lõpetati temaga leping vaid pärast kahte põhihooaja mängu.

2022. aasta oktoobris naasis Kempný Tšehhi kõrgliigasse, sõlmides kaheaastase lepingu Praha Spartaga.

2022. aasta maailmameistrivõistlustel võitis Kempný Tšehhi jäähokikoondise koosseisus pronksmedali. Ta kuulus Tšehhi koondisse ka 2016. ja 2017. aasta maailmameistrivõistlustel.

Viited
------

1. ↑  "Kempny agrees to contract in KHL with Avangard Omsk". hokej.cz. 29.4.2015. Vaadatud 31.12.2018
2. ↑  "Blackhawks agree to terms with Johansson, Kempny and Lundberg". Chicago Blackhawks. 23.5.2016. Vaadatud 31.12.2018
3. ↑  "Seattle Kraken place Kempny on unconditional waivers". The Sports Network. 20. oktoober 2022. Vaadatud 20. oktoobril 2022.
4. ↑  "Kempny bought out by Kraken". The Sports Network. 21. oktoober 2022. Vaadatud 21. oktoobril 2022.
5. ↑  "Kempny to Sparta!". HC Sparta Praha. 22. oktoober 2022. Vaadatud 22. oktoobril 2022.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Michal Kempný** |

* Michal Kempný NHL.com lehel
* Michal Kempný hockeydb.com lehel

| * v
* r
Washington Capitals – Stanley karika võitja 2018 |
| --- |
| 
**2** Matt Niskanen **·** **6** Michal Kempný **·** **8** Aleksandr Ovetškin (C) **·** **9** Dmitri Orlov **·** **10** Brett Connolly **·** **13** Jakub Vrána **·**  **18** Chandler Stephenson **·** **19** Nicklas Bäckström **·** **20** Lars Eller **·** **22** Chandler Stephenson **·** **25** Devante Smith-Pelly **·** **29** Christian Djoos **·** **31** Philipp Grubauer **·** **39** Alex Chiasson **·** **43** Tom Wilson **·** **44** Brooks Orpik **·** **65** Andre Burakovsky **·** **70** Braden Holtby **·** **74** John Carlson **·** **77** T. J. Oshie **·** **83** Jay Beagle **·** **92** Jevgeni Kuznetsov |
Tilža katoliku kirik
**Tilža** (vanasti ka **Kokoreva**, latgali **Tiļža**) on küla (*lielciems*) Lätis Balvi piirkonnas, Tilža valla halduskeskus. Küla asub merepinnast 110 meetri kõrgusel, piirkonna keskusest Balvist 31 ja Riiast 250 kilomeetri kaugusel. Lisaks vallamajale asuvad külas haridusasutustest keskkool, lasteaed ja internaatpõhikool, lisaks veel postkontor, kultuurimaja ning raamatukogu. Tilžas on neli jumalakoda - seal asuvad babtistide, katoliiklaste, luterlaste ja õigeusklike kirikud. Vaatamisväärsuseks on veel sealne koduloomuuseum.

Küla tekkis aastal 1909, mil Ruskulova mõis eraldas 200 majapidamise tarbeks 15 hektarit maad. Algselt kandis see Ruskulova mõisavalla vallavanema Kokorevi järgi, kes ka uue küla aladele elama asus, Kokoreva nime. Küla sai selle lähedal voolava Tilža jõe järgi Tilža nime aastal 1926. Nõukogude ajal oli küla kohaliku sovhoosi keskasulaks.

Viited
------

1. ↑  Vietvārdu datubāze, vaadatud 24. november 2018
2. ↑  Tilžas pagasts vēsturē
3. ↑  Административно-территориальное деление Латвийской ССР 1978 год. — Рига: Лиесма, 1978. — 137 lk.
**Sikkim** on India osariik. Ta piirneb Nepali, Hiina (Tiibeti) ja Bhutaniga.

Sikkim oli 1975. aastani iseseisev kuningriik.

Sikkimi piiril Nepaliga asub maailmas kõrguselt kolmas mägi Kanchenjunga.

Ajalugu
-------

Sikkimist sai kuningriik 1641. aastal. 1890–1947 oli Sikkim Briti protektoraat. 1947 lükati referendumil tagasi ettepanek ühineda Indiaga. 1950. aastal oli Sikkim sunnitud anneksiooni vältimiseks sõlmima Indiaga protektoraadilepingu. Pärast 1973. aasta riigipöördekatset tungisid Sikkimisse India väed. 1974. muudeti Sikkim Indiaga assotsieerunud riigiks ja pärast 14. aprillil 1975 toimunud referendumit kuulutati Sikkim India 22. osariigiks.

Rahvastik
---------

Tänapäeval moodustavad enamiku rahvastikust 19. sajandil Sikkimisse tulnud Nepali päritolu inimesed. 63% elanikest räägib nepali keelt, 7,7% sikkimi keelt ja 6,7% hindi keelt. 60,9% elanikest on hinduistid, 28,1% budistid ja 6,7% kristlased.

Haldusjaotus
------------

Halduslikult jaguneb Sikkim neljaks ringkonnaks: East Sikkimi, West Sikkimi, North Sikkimi ja South Sikkimi ringkond.

Vaata ka
--------

* Sikkimi riigipeade loend

Viited
------

1. ↑

Välislingid
-----------

|  |  |
| --- | --- |
|  | Pildid, videod ja helifailid Commonsis: **Sikkim** |

* Sikkimi koduleht

India 1. järgu haldusüksused

**Osariigid**: Andhra Pradesh **·**  Arunachal Pradesh **·**  Assam **·**  Bihar **·**  Chhattisgarh **·**  Goa **·**  Gujarat **·**  Haryana **·**  Himachal Pradesh **·**  Jharkhand **·**  Karnataka **·**  Kerala **·**  Lääne-Bengal **·**  Madhya Pradesh **·**  Maharashtra **·**  Manipur **·**  Meghalaya **·**  Mizoram **·**  Nagaland **·**  Odisha **·**  Pandžab **·**  Rajasthan **·**  Sikkim **·**  Tamil Nadu **·**  Telangana **·**  Tripura **·**  Uttarakhand **·**  Uttar Pradesh

**Liiduterritooriumid**: Andamanid ja Nicobarid **·**  Chandigarh **·**  Dadra ja Nagar Haveli ja Daman ja Diu **·**  Delhi **·**  Jammu ja Kashmir **·**  Ladakh **·**  Lakshadweep **·**  Puducherry
**Roy Stanley Emerson** (sündinud 3. novembril 1936 Blackbuttis Queenslandi osariigis) on Austraalia endine tennisist, kes on võitnud 12 suure slämmi turniiri üksikmängus ja 16 paarismängus (kokku on ta 28-kordne suure slämmi turniiri võitja). 

Ta on ainus meesmängija, kes on karjääri jooksul võitnud kõigi nelja suure slämmi turniire (nii üksikmängus kui paarismängus). Ta on ka kolmest meesmängijast esimene, kes on võitnud kaks korda suure slämmi turniiri üksikmängus (hiljem järgnesid Rod Laver ja Novak Đoković). Tema 28 suure slämmi turniiri võitu on kõigi aegade meesmängijate rekord. Aastatel 1964, 1965 ja 1967 oli ta maailma esimene.

Emerson oli esimene meesmängija, kes võitis üksikmängus 12 suure slämmi turniiri. Ta hoidis seda rekordit 30 aastat, kuni Pete Sampras selle 2000. aastal ületas. Samuti oli tema käes rekord kuuekordse Austraalia meistrina üksikmängus kuni 2019. aastani, mil Novak Đoković tuli seitsmendat korda Austraalia meistriks. Emerson võitis neist suure slämmi turniiri võitudest järjest viis (1963–1967), mis on endiselt rekord. Emerson on üks ainult viiest tennisistist, kes on kunagi võitnud kahel alal mitu suure slämmi turniiri.

Emerson kuulus aastatel 1959–1967 rekordiliselt kaheksasse Davise karika võitnud meeskonda. Erinevalt mitmest kaasaegsest tennisistist otsustas ta jääda amatöörmängijaks ega muutunud avatud ajastul profiks.

Välislingid
-----------

* Roy Emerson ATP veebilehel
* Roy Emerson Tennis Australia veebilehel
* Roy Emerson Davise karikasarja veebilehel

|  |  |
| --- | --- |
|  | Pildid, videod ja helifailid Commonsis: **Roy Emerson** |
Hajusparv NGC 265
**Hajusparv** on kuni mõnest tuhandest tähest koosnev kooslus, mis on moodustunud samas molekulipilves ja on enam-vähem sama vanad. Linnuteel on teadaolevalt üle 1100 hajusparve.

Hajusparvede tähed on seotud vastastikuse gravitatsioonilise külgetõmbejõuga, mida võib galaktikakeskme ümber tiirlemisel häirida kokkupuude teiste parvede ja gaasipilvedega. Hajusparvede eluiga on mõnisada miljonit aastat, kuid suuremad parved võivad vastu pidada ka kuni paar miljonit aastat. Hajusparvi on leitud ainult spriaal- ja ebaregulaarsetest galaktikatest, kus toimub aktiivne täheteke.

Hajusparved on olulised tähtede arengu uurimisel, sest parve liikmed on sarnase vanuse ja keemilise koostisega ning nende omadused (näiteks kaugus, vanus ja kiirus) on üksikute tähtedega võrreldes paremini tuvastatavad. Mitmed hajusparved, näiteks Plejaadid ja Hüaadid, on Maalt palja silmaga vaadeldavad.

Viited
------

1. 1 2  "Open cluster". *ScienceDaily*. Vaadatud 27. jaanuar 2019.
2. 1 2  "Open Star Clusters". *SEDS*. Vaadatud 27. jaanuar 2019.
3. ↑  "Open Star Clusters – Information and Observations". *Night Sky Info*. Vaadatud 27. jaanuar 2019.
**Jeremy James Burdon** (sündinud 19. juunil 1950 Singapuris) on Austraalia fütopatoloog ja evolutsioonibioloog. 

Ta töötab Canberras vanemteadurina CSIRO Plant Industry taimeliikide biodiversiteedi uurimiskeskuses. Tema peamised teadussaavutused on seotud evolutsioonibioloogia, fütopatoloogia ja looduskaitsebioloogia aladega. Tema teadusuurimused käsitlevad koevolutsioonilisi vastastikuseid suhteid eri liikide vahel, eelkõige taimede ja patogeensete mikroobide ja seente vahel, samuti taimede ja sümbiontide vahel.

Haridus- ja töökäik
-------------------

Jeremy Burdon lõpetas 1972. aastal Austraalia Rahvusliku Ülikoolii bakalaureusekraadiga botaanikas. Neli aastat hiljem kaitses ta samas doktorikraadi patogeenide epidemioloogias (1976). Aastatel 1976–1978 töötas ta järeldoktorina Suurbritannias University College of North Walesis. 

Aastal 1978 naasis Burdon Austraaliasse ja asus tööle Canberras riiklikku teadusuuringute organisatsiooni CSIRO Plant Industry, kus ta mõne aasta pärast tõusis juhtivteaduriks.

Tunnustus
---------

* 1996 – valiti Umeå Ülikooli audoktoriks
* 1996 – valiti Austraalia Teaduste Akadeemia liikmeks
* 2004 – valiti Rootsi Kuningliku Teaduste Akadeemia välisliikmeks
* 2009 – valiti Australian Academy of Technological Sciences and Engineeringu liikmeks

Välislingid
-----------

* Staff Profiles Botanical Web Portal (inglise keeles)
* Jeremy J. Burdon Ameerika Fütopatoloogia Seltsi kodulehel (inglise keeles)
* Jeremy James Burdon CIROpedia (inglise keeles)
**"Brokebacki mägi"** (inglise keeles "*Brokeback Mountain*") on 2005. aastal valminud Ameerika Ühendriikide mängufilm, mille lavastas režissöör Ang Lee. Peaosi mängivad Heath Ledger ja Jake Gyllenhaal.

Film räägib Ameerika lambakarjuste Ennis Del Mari ja Jack Twisti aastaid kestvatest homoseksuaalsetest suhetest. Tegevus saab alguse aastal 1963 ja toimub valdavalt Wyomingi osariigis.

"Brokebacki mäe" aluseks on E. Annie Proulx' samanimeline lühijutt aastast 1997, mille põhjal kirjutasid filmile stsenaariumi Diana Ossana ja Larry McMurtry.

Film on võitnud mainekaid auhindu Euroopa ja Ameerika filmifestivalidelt. 5. märtsil 2006 pälvis see filmiauhinna Oscar parima režissööritöö, parima varem avaldatud teose põhjal kirjutatud stsenaariumi ja parima algupärase filmimuusika kategoorias. Samuti võitis film parima filmi Kuldgloobuse. 

"Brokebacki mäe" muusika autor on tuntud Argentina helilooja Gustavo Santaolalla.

Auhinnad
--------

**2005. aasta Veneetsia filmifestivali auhind**

* Kuldlõvi – Ang Lee

**2006. aasta Oscari auhinnad**

* Parim lavastaja – Ang Lee
* Parim kohandatud stsenaarium – Larry McMurtry ja Diana Ossana
* Parim filmimuusika – Gustavo Santaolalla

**2006. aasta Kuldgloobuse auhinnad**

* Parim draamafilm
* Parim lavastaja – Ang Lee
* Parim stsenaarium – Larry McMurtry ja Diana Ossana
* Parim laul – "A Love That Will Never Grow Old", Gustavo Santaolalla, Bernie Taupin

Välislingid
-----------

* "Brokebacki mäe" koduleht
* Brokeback Mountain andmekogus IMDb (inglise)
**Jeremy Shu-How Lin** (sündinud 23. augustil 1988 Los Angeleses) on Taiwani päritolu USA elukutseline korvpallur, kes mängib NBA tütarliigas G League, kus esindab Golden State Warriorsi duubelmeeskonda Santa Cruz Warriors. 

Lin mängis aastatel 2010–2019 üheksa hooaja jooksul kaheksas eri NBA meeskonnas ja tuli 2019. aastal Toronto Raptorsiga NBA meistriks.

NBA karjäär
-----------

Jeremy Lin alustas NBA karjääri klubis Golden State Warriors aastal 2010, aga sai vähe mänguaega ja suunati NBA tütarliigasse (toona D-League). Enne 2011/12. hooaja algust liitus Lin klubiga New York Knicks. Kuni 2012. aasta veebruarini mängis Lin jälle D-League'is, siis aga teenis endale taas koha põhimeeskonnas. 

2012. aasta suvel sõlmis Jeremy Lin kolmeaastase lepingu klubiga Houston Rockets. 2014. aastal Los Angeles Lakersisse siirdunud Lin on seejärel esindanud veel Charlotte Hornetsit (2015–2016), Brooklyn Netsi (2016–2018), Atlanta Hawksi (2018–2019) ja Toronto Raptorsit (2019). Viimasega tuli Lin 2019. aastal ka NBA meistriks.

Linsanity
---------

Lin'i edukad mängud Knicksi eest 2012. aasta veebruaris tõid talle rahvusvahelise tuntuse ja panid aluse kultuurilisele nähtusele Linsanity (mängija perekonnanimi Lin + *insanity* ehk inglise keeles "hullumeelsus").

Seni peamiselt pingil istunud Lin pääses algviisikusse ja juhtis Knicksi 13 mängust 10 võiduni, tuues nendes kohtumistes keskmiselt 22,3 punkti ja 9 resultatiivset söötu. Ühtlasi aitas Lin'i esiletõus meeskonna väljalangemismängudele. Tol hooajal tõi Lin Knicksi eest keskmiselt 14,6 punkti, 3,1 lauapalli ja 6,2 resultatiivset söötu mängus.

Saavutused
----------

* NBA meister (2019)

Viited
------

1. ↑  What Ever Happened to ‘Linsanity’ Phenomenon Jeremy Lin?, Sportscasting.com (22.03.2020) Vaadatud 26.02.2021.

Välislingid
-----------

* Jeremy Lin – NBA.com
* Jeremy Lin – Basketball-Reference.com
Brock Boeser (2016)
**Brock Boeser** (sündinud 25. veebruaril 1997 Burnsville'is Minnesotas) on USA jäähokimängija, kes mängib NHL-i klubis Vancouver Canucks ründajana paremäärel.

Aastatel 2013–2015 mängis ta United States Hockey League'is. Seejärel liitus ta Põhja-Dakota Ülikooli jäähokimeeskonnaga, kus mängis kaks hooaega. Hooajal 2015–16 tuli ta Põhja-Dakota Ülikooliga ülikoolide meistriks.

2015. aastal valiti ta NHL-i *draft* '​is Canucksi poolt 23. valikuna. 2017. aasta märtsis sõlmis ta klubiga kolmeaastase lepingu. NHL-is debüteeris ta 25. märtsil 2017 mängus Minnesota Wildi vastu ja lõi selles mängus ka oma NHL-i karjääri esimese värava.

4. novembril 2017 tegi ta mängus Pittsburgh Penguinsi vastu kübaratriki. Boeser sai sellega alates 1990. aastast pärast Trevor Lindeni esimeseks Canucksi mängijaks, kes on NHL-is teinud kübaratriki enne 20-aastaseks saamist. Temast nooremana olid Canuksis kübaratriki teinud vaid Linden ja Tony Tanti.

2018. aastal valiti ta NHL-i tähtede mängule.

2016. aastal võitis Boeser USA kuni 20-aastaste koondisega juunioride maailmameistrivõistlustel pronksmedali.

Viited
------

1. ↑  "Wild fail to clinch playoff berth again". nhl.com. 25.32017. Vaadatud 8.8.2020

Välislingid
-----------

* Brock Boeser NHL.com lehel
* Brock Boeser hockeydb.com lehel
Royal Blood esinemas juulis 2017
  
**Royal Blood** on inglise rokkduo, mis asutati 2013. aastal Brightonis Ida-Sussexis. 

Bändi liikmed on Mike Kerr (vokaal, bass) ja Ben Thatcher (trummid). Bändi viljeleb tänapäeva garaažirokki ja bluusirokki. 2014. aasta augustis ilmus nende debüütalbum "Royal Blood" ning 2017. aasta juunis album "How Did We Get So Dark?".

Ajalugu
-------

Bändi esimene ülesastumine oli kaks päeva pärast seda, kui Kerr naasis reisilt Austraaliast. Samal aastal sõlmisid nad lepingu plaadifirmaga Warner/Chappel Music, kes haldas ka bändi Arctic Monkeys. 11. novembril 2013 avaldas Royal Blood oma debüütsingli "Out of the Black". 2013. aasta detsembris olid nad nomineeritud BBC Sound of 2014 kui uus tulija. 11. märtsil 2014 avaldas bänd nelja looga EP "Out of the Black". Nende debüütalbum "Royal Blood" ilmus 25. augustil 2014 koostöös plaadifirmaga Warner Bros. Records. Sellele järgnes Euroopa turnee 2015. aastal ning Suurbritannia, USA ja Kanada turnee koos Iggy Popi ja Foo Fightersiga. 2015. aasta veebruaris toimunud Brit Awardsil, sai bänd auhinnatud parima Briti ansambli auhinnaga.

26. märts 2016 avaldas bänd uue loo "Where are you now?". 16. juunil 2017 ilmus bändi teine album "How Did We Get So Dark?", mis tõusis Suurbritannia albumite edetabelis esikohale. Albumi Euroopa-turnee toimus 2017. aastal ning Ameerika-turnee 2018. aastal koos bändiga Queens of the Stone Age.

Muusika mõjutajad
-----------------

Kerr on nimetanud enda vokaalseks mõjutajaks selliseid nimesid nagu Josh Homme, Robert Plant, Jack White ja Jeff Buckley. Thatchri eeskujud on olnud John Bonham, Dave Grohl, Taylor Hawkins, Jon Theodore, Roger Taylor ja Chad Smith. Royal Bloodi muusikalist stiili on mõjutanud sellised bändid nagu At the Drive-In, The Dead Weather, Muse, Queens of the Stone Age ja The Raconteurs.

Välislingid
-----------

* Royal Bloodi koduleht
* Royal Bloodi biograafia
**Nitrifitseerivad bakterid** on kemoautotroofsed või kemolitotroofsed bakterid, kes eluks vajaliku energia saavad nitrifikatsioonist. 
Siia kuuluvad perekonnad *Nitrosomonas*, *Nitrosococcus*, *Nitrobacter* ja *Nitrococcus*.

Paljudel nitrifitseerivatel bakteritel on keerukad sisemised membraansüsteemid, mis on peamiste nitrifikatsiooniensüümide asukohaks, nt ammoniaagi monooksügenaas, mis oksüdeerib ammoniaagi hüdroksüülamiiniks, ja nitriti oksidoreduktaas, mis oksüdeerib nitriti nitraadiks.

Nitrifitseerivad bakterid on laialt levinud pinnases ja vees ning kõige rohkem leidub neid seal, kus on märkimisväärsel hulgal ammoniaaki (ulatusliku valgu lagunemisega aladel ja reoveepuhastites). Nitrifitseerivad bakterid elavad järvedes ja jõgedes, mis rohke siseneva reovee ja heitvee tõttu on suure ammoniaagisisaldusega.

Viited
------

1. ↑  Mancinelli RL (1996). "The nature of nitrogen: an overview". Life support & biosphere science : international journal of earth space 3 (1–2): 17–24. PMID 11539154.
2. ↑  Belser LW (1979). "Population ecology of nitrifying bacteria". Annu. Rev. Microbiol. 33: 309–333. doi: [*alaline kõdulink*]